ছাত্রীকে ধর্ষণের অভিযোগ স্কুলের শিক্ষকদের বিরুদ্ধে!

ওয়েব ডেস্ক: ফের শ্লীলতাহানির শিকার তামিলনাড়ুর এক স্কুল পড়ুয়া। স্কুলের মধ্যেই ধর্ষণ করা হল তাকে। অভিযোগের তীর স্কুলেরই ৩ শিক্ষকের বিরুদ্ধে! ইতিমধ্যেই ঘটনার তদন্তে নেমে তামিলনাড়ু পুলিশের তরফ থেকে গ্রেফতার করা হয়েছে ওই ৩ অভিযুক্তকে। ইতিমধ্যেই এই ঘটনায় তামিলনাড়ু জুড়ে ছড়িয়েছে ব্যাপক চাঞ্চল্য।

ঠিক কী ঘটেছিল? তামিলনাড়ুর কৃষ্ণগিরি জেলার এক স্কুলে ৩ শিক্ষক মিলে এক ছাত্রীকে ধর্ষণ করে বলে জানা যায়। শিক্ষকদের যৌন লালসার শিকার হতে হয় ওই ছাত্রীকে যার জেরে মানসিকভাবে অবসাদগ্রশ্ত হয়ে পড়ে সে। ঘটনার পর এক মাসেরও বেশি সময় ধরে সে স্কুল যাচ্ছিলনা। পরবর্তী ক্ষেত্রে স্কুলের প্রিন্সিপালের প্রশ্নের চাপে এবং পরে পরিবারের লোকেদের কাছে সে সমস্ত ঘটনার কথা বলে।

আরও পড়ুন: বাংলায় বিজেপির সব নির্বাচন বন্ধ করে দিল কেন্দ্রীয় নেতৃত্ব!

ঘটনার খবর সামনে আসার পরেই স্কুলের প্রিন্সিপালের তরফ থেকে পুলিশে খবর দেওয়ার কথা বলা হয় পরিবারকে। পাশাপাশি গোটা ঘটনা সম্পর্কে জানানও হয় শিশু সুরক্ষা কমিশনেও। পকসো আইনে ইতিমধ্যেই দায়ের হয়েছে মামলা। ওই ৩ শিক্ষককে কঠিনতম শাস্তি দিতে হবে এই দাবি তুলে বিক্ষোভও দেখান স্থানীয় বাসিন্দারা। স্কুলের অনান্য ছাত্র ছাত্রীদের বাবা -মাও ঘটনায় সরব হন। স্কুলের বাইরে বিক্ষোভ দেখান তারা।

বর্তমানে ওই তিন শিক্ষকে গ্রেফতার করা হয়েছে। তবে মানসিক অবসাদের কারণে হাসপাতালে ভর্তি ওই ছাত্রী।

দেখুন অন্য খবর